**Anton Westerlins længe ventede debutalbum ’Godaften’ er landet – Et stjernespækket soundtrack til sommeren**



Efter den stærke optakt med singlen ’Handsome’ ft. Benjamin Hav, JOSVA og Gilli, er Anton Westerlins debutalbum ’Godaften’ klar til release den 23. maj. Albummet cementerer Westerlins position som en af landets mest innovative og eftertragtede producere, og byder på en sand overflod af musikalske højdepunkter og spændende samarbejder i dansk musik.

’Godaften’ er ikke bare et album; det er en begivenhed. Med en række af Danmarks største artister på gæstelisten, lover albummet at blive soundtracket til sommeren 2025.

Westerlin, der i efteråret 2024 blev hædret med prisen som Årets Producer ved DMA, har gennem de seneste fem år stået bag utallige danske hits. Nu træder han selv i forgrunden med et album, der demonstrerer hans ambitioner og musikalske visioner. Med allerede udgivet singler ’Blodigt’, ’Entré’ og nyeste single ’Handsome’ har man allerede kunne opleve en forsmag på den festlige energi og de overraskende artistkombinationer, som "Godaften" byder på.

"Godaften tager udgangspunkt i den festlige energi, hvor jeg har fået lov til at lave anderledes og sjove artistkombinationer, som et produceralbum giver mulighed for," fortæller Anton Westerlin.

Lytterne kan forvente et album fyldt med dynamik, uventede musikalske møder og Anton Westerlins karakteristiske lyd, der elegant væver forskellige genrer sammen.

**Om Anton Westerlin:** Anton Westerlin er en prisvindende dansk musikproducer, anerkendt for sin innovative tilgang og evne til at skabe hits på tværs af genrer. Med "Godaften" debuterer han som soloartist og præsenterer sit mest ambitiøse og personlige projekt til dato.